افغانستان ده یامغور لر نینگ سبب بولگن سیل نتیجه سیده جان بیرگن کیشی لرنینگ سانی ۱۵۴ نفر گه کوتریلیب کیتدی. سرپل والی لیگی, اوشبو ولایت ده سیل سببلی جان بیرگن کیشی لرنینگ سانی نینگ ۳۰ گه کوتریلیب کیتگن لیگی نی ایسله تیب اوترایکن, عینی دمده اونلب کیشی نینگ ایسه یوقالیب کیتگن لیگی نی معلوم قلدی. بوندن تشقری اوشبو سیل حادثه سی عاقبتیده مینگ لب حیوان نینگ هم اولگن لیگی قید ایتیلدی. جوزجان نینگ قوش تپه, درزاب و خواجه دوکوه اولسوال لیک لری ده سیل آلیب کیتگن ۶۶ کیشی نینگ جسدی تاپیلدی. عینی دمده ۳۶ نفر نینگ یوقالیب کیتگن لیگی بلدریلماقده. اون بیش مینگ کیشی نینگ اوی سیز بولیب قالگن منطقه ده نجات تیم لری نینگ فعالیت لری دوام ایتماقده. فاریاب نینگ کوپلب اولسوال لیک لری ده هم سیل عاقبتیده ۴۴ کیشی نینگ جان بیرگن لیگی قید ایتیلدی. فاریاب ده قریب ۸ مینگ کیشی نینگ اوی سیز بولیب قالگن لیگی و اونلب کیشی نینگ ایسه یوقالیب کیتگن لیگی معلوم قلیندی. بوندن تشقری بادغیس ولایتی ده هم ۱۴ کیشی نینگ سیل عاقبتیده جان بیرگن لیگی قید ایتیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
